Milot Rashica

**Milot Rashica** (lindi më 28 qershor 1996 në Vushtrri, Kosovë) është futbollist kosovar i cili luan si mesfushor sulmues ose anësor për klubin e Süper Lig Galatasaray, i huazuar nga klubi i EFL Championship Norwich City, dhe për kombëtaren kosovare.

## Karriera
### Karriera e hershme
I lindur në Vushtrri, Rashica bëri debutimin e tij të lartë me KF Llamkos Kosova, vetëm në moshën 16 vjeçare. Në gusht të vitit 2013, pas një periudhe në Gent, ai nuk pranoi një ofertë nga klubi dhe bëri debutimin e tij të lartë me Vushtrrinë.

Në shtator të vitit 2013, pas pësimit të një dëmtimi, Miloti u transferua në Hanover për trajtim dhe u kthye në klubin e tij në vitin e ardhshëm.

### Vittesse
 në janar 2016]]
Më 10 shtator 2014, Miloti shkoi në SBV Vitesse si provë për skuadrën e rinisë. Më 10 shkurt 2015, ai nënshkroi tre vjet në skuadrën SBV Vitesse.

Më 30 korrik 2015, Rashica bëri debutimin e tij profesional, duke ardhur si zëvendësuesi i gjysmës së dytë për Urosh Gjurgjeviq në një humbje 0–3 ndaj Southampton për raundin e tretë kualifikues të UEFA Liga e Evropës 2015–16. Më 9 gusht, ai bëri debutimin e tij në Eredivisie, duke filluar dhe ndihmuar Denys Oliynyk në barazimin 1–1 kundër Willem II.

Rashica shënoi golin e tij profesional më 20 shtator 2015 në fitoren 3-0 në shtëpi kundër ekipit holandez De Graafschap. Më 18 dhjetor ai shënoi një tregolësh në fitoren 5-1 kundër FC Twente në stadiumin GelreDome.

Ai luajti ndërsa Vitesse fitoi finalen e KNVB Beker 2–0 kundër AZ Alkmaar më 30 prill 2017 për të udhëhequr klubin, vrapues tre herë më lart, në titull për herë të parë në historinë e tij 125-vjet.

### Werder Bremen
Me 31 janar 2018, Rashica u transferua në Bundesliga te skuadra Werder Bremen, duke nënshkruar një kontrat 4-5 vjeqare deri në vitin 2022. Më 3 shkurt 2018 ai bëri debutimin e tij në fitoren 1-2 kundër Schalke 04 pasi hyri në formacionin startues.

Rashica debutoi për skuadrën së ndeshjen e parë të sezonit 2019/2020 kundër Fortuna Düsseldorf, duke ndihmuar golën e Johannes Eggestein para se të lëndohet dhe të lë ndeshjen. Ai shënoi golin e tij të parë të sezonit 2019-20 në kthimin e tij nga një dëmtim, në ditën e gjashtë të ndeshjes së sezonit kundër Borussia Dortmund në një barazim 2–2 kundër verdhëzinjëve.

### Norwich City
Më 22 qershor 2021, Rashica nënshkroi një kontratë katërvjeçare me klubin e sapo promovuar në Premier League, Norwich City, dhe mori numrin e skuadrës 17. Norwich City thuhet se ka paguar një tarifë transferimi prej 11 milionë eurosh plus një bonus të mundshëm prej 4 milionë eurosh. Më 14 gusht 2021, ai bëri debutimin e tij në një humbje 3–0 në shtëpi kundër Liverpool pasi u emërua në formacionin fillestar.

Rashica shënoi golin e tij të parë për Norwich City në janar 2022, kur shënoi golin e fitores në një ndeshje të FA Cup kundër Charlton Athletic. Ai dha një asistim për Josh Sargent kur Norwich City u largua nga zona e rënies në Premier League me një fitore 3–0 ndaj Watford. Ai shënoi golin e tij të parë në Premier League për Norwich-un kur shënoi golin e parë në një humbje 3–1 jashtë fushe ndaj Liverpool në Anfield; duke bërë kështu ai u bë kosovari i parë që shënoi në Premier League.

### Huazimi te Galatasaray
Më 8 shtator 2022, Rashica iu bashkua skuadrës së Süper Lig Galatasaray, në një huazim për një sezon. Galatasaray thuhet se do t'i paguajë atij një tarifë neto prej 1.5 milion €.. Debutimi i tij me Galatasaray erdhi tre ditë më vonë në një fitore 3–2 jashtë fushe kundër Kasımpaşa pasi hyri si zëvendësues në minutën e 83-të në vend të Yunus Akgün. Ai shënoi golin e tij të parë kundër Giresunspor më 28 janar 2023, pasi zëvendësoi në vend të Dries Mertens. Që nga fillimi i marsit 2023, ai shënoi 2 gola dhe bëri 3 asistime në 18 ndeshje zyrtare që luajti për Galatasaray.

## Karriera ndërkombëtare
### Shqipëria
Rashica u thirr të luaj me kombëtaren shqptare  U-17 me trajner Xhemal Mustedanagiç për raudin e kualifikimeve në kampionatin U-17 në UEFA Liga e Evropës 2013 në tetor 2012, dhe bëri debutimin e tij, duke filluar me humbjem 0-1 kundër Italisë. Pesë ditë më vonë, ai shënoi golin e pestë në fitoren 6-0 kundër Litenshtajnit; ai u paraqit në tri ndeshje dhe shënoi një herë, dhe Shqipëria u eliminua pasi përfundoi e treta në grup.

Më 7 nëntor 2014 Rashica u thirr në U-19 nga trajneri Altin Lala në raundin e kualifikimeve U-19 në UEFA Liga e Evropës 2015. Ai  u paraqit kundër Danimarkës, Portugalisë dhe Uellsit, ku Shqipëria u eliminua përsëri.

Me 28 Gusht 2015, Rashica hyri në skuadrën U-21 të Redi Jupit për kualifikimet e kampionatit U-21 në UEFA Liga e Evropës 2017 duke u përballur kundër Izraelit dhe Portugalisë. Ai bëri debutimin e tij më 3 shtator, duke luajtur të gjitha 90 minutat në barazimin 1-1 në shtëpi duke fituar poashtu një penallti që më vonë u shënua nga Endri Çekiçi.

Rashica bëri debutimin e tij për skuadrën e plotë me 29 mars 2016, duke u zëvendësuar në pjesën e dytë me Ledian Memushaj në miqësoren që u fitua 2-0 kundër Luksemburgut. Ai vetëm u paraqit në një lojë të largët me skuadrën kombëtare që u fitua 3-1  kundër Katarit më 29 maj.

### Kosova
Me 15 gusht 2016, ai u transferua në skuadrën kombëtare të Kosovës. Ai bëri debutimin e tij për Kosovën më 5 shtator, duke filluar në barazimin 1-1 në kualifikimet e botërorit FIFA 2018 kundër Finlandës.

## Referime